Sylvi Keskinen

Sylvi Marjatta Ruth Keskinen (myöhemmin Weintraub, 8. heinäkuuta 1933 Ylöjärvi – 4. toukokuuta 2013 Helsinki) oli suomalainen yleisurheilija. Hänen päälajinsa oli 80 metrin aitajuoksu.

Sylvi Keskinen karsiutui Helsingin 1952 olympialaisissa 80 metrin aitajuoksun alkuerissä. Hän edusti Suomea maaottelussa Eskilstunassa 1954.

Seuratasolla Keskinen edusti Valkeakosken Hakaa. Vuonna 1954 hän juoksi 200 metrin viralliseksi Suomen ennätykseksi ajan 26,1. 80 metrin aitajuoksun Suomen mestaruuden Keskinen voitti 1950 ajalla 12,2. Hän saavutti lisäksi hopeaa 1953 ja 1954 sekä pronssia 1951. Pronssia tuli myös 100 metrillä vuonna 1953.

Weintraub oli ammatiltaan röntgenhoitaja ja ensimmäisiä joka koulutettiin 1950-luvulla suoraan röntgenhoitajaksi. Hän työskenteli Helsingissä Marian sairaalan röntgenosastolla ja myöhemmin lääkärimiehensä vastaanottoapulaisena.

Lähteet

Aiheesta muualla 
 
 Sylvi Keskisen olympiatulokset 

Suomalaiset pika-aitajuoksijat
Vuonna 1933 syntyneet
Vuonna 2013 kuolleet